# 5a etapa del Tour de França de 2009

La 5a etapa del Tour de França de 2009 es va disputar el dimecres 8 de juliol sobre un recorregut de 187 quilòmetres entre Cap d'Agde i Perpinyà. La victòria fou pel francès Thomas Voeckler, que arribà en solitari a la línia d'arribada.

## Descripció del recorregut

Etapa bàsicament plana entre el centre balneari de Cap d'Agde i Perpinyà. Sols cal destacar dues petites cotes de 4a categoria a la part central del recorregut, just abans d'entrar al Rosselló, el coll de Fulhan (4 km al 3,3%) al km 112,5 i la cota de Treilles (1,3 km 4,2%) al km 116,5. Durant l'etapa els ciclistes també es trobaran 3 esprints intermedis, a Capestanh (km 40,5), Saint-Jean-de-Barrou (km 107,5) i Canet de Rosselló (km 158,5).
Al Rosselló s'hi entra per l'estany de Salses i es ressegueix tota la costa fins a arribar a Argelers, on es gira direcció nord per buscar la meta a Perpinyà.

## Resum de l'etapa

El japonès Fumiyuki Beppu va ser el primer a atacar, seguit per Anthony Geslin (FDJ), Marcin Sapa (LAM) i Thomas Voeckler (BBO). Amb tot, desistí al km 10, però no així els seus companys, als quals s'uniren Mikhaïl Ignàtiev (KAT), Iauhèn Hutaròvitx (FDJ) i Albert Timmer (SKS), al km 23. Ràpidament la diferència augmentà fins a 9'35" al km 40.
En aquell moment el Columbia es posà al capdavant del gran grup per tal de reduir la diferència i a l'entrada a l'avituallament (km 88) aquesta se situà en 3'35". Amb l'arribada de les dues cotes i l'arribada a mar, on el vent podia jugar una mala passada, com ja havia passat en la 3a etapa, l'Astana i el Saxo Bank es posaren el davant per accelerar el ritme.
Una caiguda de Robert Gesink Rabobank ProTeam fa que aquest perdés contacte amb el gran grup i encara que hagués acabat l'etapa s'hagués vist obligat a abandonar, ja que no podia prendre la sortida de la propera etapa. En arribar a Leucata el vent lateral fa que el gran grup es trenqui en tres, sent Denís Ménxov l'únic favorit que no entra al grup capdavanter.
A 22 km de l'arribada s'uniren tots els ciclistes a excepció de Robert Gesink. Els atacants, que havien arribat a tenir menys d'un minut de diferència, tornaren a augmentar-la i a manca de 10 km es trobaren a 1' 15". A manca de 6,5 km, Ignàtiev va ser el primer a atacar, però l'atac bo seria el de Thomas Voeckler a 5 km per a l'arribada, que el permetria arribar en solitari a Perpinyà. Ignàtiev va ser el segon, ja amb el mateix temps que el gran grup.
Tots els mallots queden sense cap variació.

## Esprints intermedis

| 1r | Anthony Geslin | 6 pts |
| 2n | Iauhèn Hutaròvitx | 4 pts |
| 3r | Thomas Voeckler | 2 pts |
| 1r | Marcin Sapa | 6 pts |
| 2n | Anthony Geslin | 4 pts |
| 3r | Mikhaïl Ignàtiev | 2 pts |
| 1r | Marcin Sapa | 6 pts |
| 2n | Thomas Voeckler | 4 pts |
| 3r | Mikhaïl Ignàtiev | 2 pts |

## Ports de muntanya

* Cota de Fulhan. 250m. 4a categoria (km 112,5) (4 km al 3,3%)
| 1r | Anthony Geslin | 3 pts |
| 2n | Mikhaïl Ignàtiev | 2 pts |
| 3r | Thomas Voeckler | 1 pts |
* Cota de Trelhas. 219m. 4a categoria (km 116,5) (1,3 km 4,2%)
| 1r | Anthony Geslin | 3 pts |
| 2n | Thomas Voeckler | 2 pts |
| 3r | Albert Timmer | 1 pts |

## Classificació de l'etapa

| | Ciclista | Equip | Temps |
| 1 | Thomas Voeckler | Bbox Bouygues Telecom | 4h 29' 35" |
| 2 | Mikhaïl Ignàtiev | Team Katusha | + 7" |
| 3 | Mark Cavendish | Team Columbia-HTC | m. t. |
| 4 | Tyler Farrar | Garmin-Slipstream | m. t. |
| 5 | Gerald Ciolek | Milram | m. t. |
| 6 | Danilo Napolitano | Team Katusha | m. t. |
| 7 | José Joaquín Rojas | Caisse d'Epargne | m. t. |
| 8 | Lloyd Mondory | AG2R La Mondiale | m. t. |
| 9 | Óscar Freire | Rabobank ProTeam | m. t. |
| 10 | Thor Hushovd | Cervélo TestTeam | m. t. |

## Classificació general

| | Ciclista | Equip | Temps |
| 1 | Fabian Cancellara | Team Saxo Bank | 15h 07' 49" |
| 2 | Lance Armstrong | Team Astana | m. t. |
| 3 | Alberto Contador | Team Astana | + 19" |
| 4 | Andreas Klöden | Team Astana | + 23" |
| 5 | Levi Leipheimer | Team Astana | + 31" |
| 6 | Bradley Wiggins | Garmin-Slipstream | + 38" |
| 7 | Haimar Zubeldia | Team Astana | + 51" |
| 8 | Tony Martin | Team Columbia-HTC | + 52" |
| 9 | David Zabriskie | Garmin-Slipstream | + 1' 06" |
| 10 | David Millar | Garmin-Slipstream | + 1' 07" |

## Classificacions annexes
### Classificació per punts

| Classificació per punts | Total |
| Mark Cavendish | 96 pts |
| Thor Hushovd | 70 pts |
| Tyler Farrar | 54 pts |

### Classificació de la muntanya

| Classificació de la muntanya | Total |
| Jussi Veikkanen | 9 pts |
| Tony Martin | 6 pts |
| Anthony Geslin | 6 pts |

### Classificació del millor jove

| Classificació del millor jove | Temps |
| Tony Martin | 15h 08' 41" |
| Roman Kreuziger | + 39" |
| Vincenzo Nibali | + 44" |

### Classificació per equips

| Classificació per equips | Total |
| Team Astana | 43h 39' 49" |
| Team Saxo Bank | + 02' 33" |
| Team Columbia-HTC | + + 02' 45" |

### Combativitat

* Mikhaïl Ignàtiev

## Abandonaments

No n'hi ha cap.

## Enllaços externs

* Descripció de la 5a etapa a letour.fr
* Resum de la 5a etapa a letour.fr

## Notes

* ↑ Voeckler rompe los pronósticos en Perpiñán a marca.com (8 de juliol de 2009) (castellà)